
 Инсталиране на Moodle [версия 3.5.3+]
=======================================


За да инсталирате Moodle, моля, следвайте тези указания:

**1.** Свалете инсталацията от официалния сайт на Moodle:

[http://download.moodle.org](http://download.moodle.org "http://download.moodle.org")

**2.** След като свалите архива с инсталацията, трябва да го качите във вашето уеб пространство.

Можете да качите архива и да използвате раздела [Файлове](https://www.icdsoft.com/bg/kb/view/faylove_2) от уеб хостинг контрол панела, за да разархивирате пакета.

Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите [тук](https://www.icdsoft.com/bg/kb/kachvane_na_faylove).

Ако инсталирате апликацията в основния домейн или в някой поддомейн, ще трябва да изтриете първоначалния **index.php** файл. Можете да направите това през FTP или през раздел Файлове на Контролния панел.

**3.** Създайте MySQL база данни за Moodle апликацията. Можете да направите това през [MySQL бази данни](https://www.icdsoft.com/bg/kb/view/mysql_bazi_danni_1) секцията на хостинг контрол панела.

Създайте допълнителен MySQL потребител за Moodle през [MySQL бази данни](https://www.icdsoft.com/bg/kb/view/mysql_bazi_danni_1 "MySQL") секцията в хостинг контрол панела. Разрешете всички привилегии за допълнителния потребител.

**4.** Трябва да смените версията на PHP интерпретатора на PHP 7, за да можете да инсталирате **Moodle**. Това можете да направите в раздел **[PHP настройки](https://www.icdsoft.com/bg/kb/view/php_nastroyki "PHP настройки")** на Контролния панел, таб **Стандартен PHP интерпретатор**. Смяната на PHP версията е описана в [този раздел](https://www.icdsoft.com/bg/kb/view/poddarzhani_versii_na_php "Поддържани версии на PHP ") на документацията.

**5.** Посетете с браузъра си директорията, в която са разархивирани Moodle файловете. В първата стъпка от инсталацията изберете език за инсталационния интерфейс и за сайта (езикът на сайта може да бъде променян впоследствие; за примерната инсталация сме избрали английски език). Кликнете **Next**, за да продължите.

**6.** Променете **Data directory** на (**your\_username** е потребителското ви име за Контролния панел):

/home/**your\_username**/private

![Data directory](https://hostingassets.com/faq/894-1442400609.png "Data directory")

Кликнете ****Next****.

**7.** На следващата стъпка **Choose database driver**, изберете **Improved MySQL (native/mysqli)** и натиснете **Next**.

  
**8.** Въведете следните данни:

**Database host**: localhost  
**Database name**: Името на MySQL базата данни, която сте създали за вашата Moodle апликация.  
**Database user**: Потребителското име за MySQL, което сте създали в MySQL секцията на хостинг контрол панела за вашата Moodle апликация.  
**Database password**: Паролата, която сте задали за вашия MySQL потребител.   
**Tables prefix**: Оставете тази настройка по подразбиране, освен ако не инсталирате повече от едно копие на Moodle в същата база данни.  
**Database port и Unix socket**: Оставете тези опциии непопълнени.

![Database settings](https://hostingassets.com/faq/895-1442400609.png "Database settings")

Кликнете **Next**.

**9.** Ако сте съгласни с условията за ползване на Moodle, натиснете бутона **Continue**.

**10.** Ще видите предупреждения относно **OPcache**. Това e само предупредително съобщения и Moodle може да бъде инсталиран. Под раздел "Other Checks" може да видите предупреждение за HTTPS. За да конфигурирате Moodle сайта да работи през HTTPS, трябва първо да сте инсталирали валиден сертификат за домейна си. След това можете да редактирате config.php файла на Moodle инсталацията и да промените http:// към https:// в $CFG->wwwroot.

Натиснете **Continue**, за да продължите.  
  
**11.** На следващата стъпка натиснете отново **Continue**.

**12.** При следващите стъпки няма настройки, които са свързани с хостинг сървъра. След като приключите тези стъпки, Moodle ще бъде инсталиран успешно на вашия акаунт.

**Важно**: Следете оригиналния сайт за обновления по сигурността на вашата инсталирана апликация.

